Buĥto (bakaĵo)

Buĥto (ĉeĥe buchta) estas negranda bakaĵo ortangula aŭ ovala, ordinare farĉita per pruna marmelado, per kazeo aŭ per papavo muelita kun sukero; industrie oni metas la buĥtojn en oblongan ladan ujon, kie ili kuŝas unuj apud la aliaj kiel brikoj, kaj rigardate de supre la fendoj inter ili formas kradon; dum bakado ili kunbakiĝas tiel, ke poste oni devas ilin deŝiri kvazaŭ poŝtmarkojn.

Ĉe buchta la radiko buch estas prononcvarianto de la radiko puch en la vorto napuchlý pufiĝinta. Buĥtoj ja pufiĝas dum bakado.

Kategorio:Bakaĵoj
Kategorio:Ĉeĥa kuirarto